ჟაკ ოფენბახი
ჟაკ ოფენბახი (ფრანგ. Jacques Offenbach; დ. 20 ივნისი, 1819 — გ. 5 ოქტომბერი, 1880) — ფრანგი კომპოზიტორი და დირიჟორი. კლასიკური ოპერეტის ერთ-ერთი დამაარსებელი. 1855 წელს დააარსა თეატრი „პარიზენი“. ოფენბახს დიდი პოპულარობა მოუტანა ოპერეტამ „ორფევსი ქვესკნელში“ (1858). ავტორია ოპერების „მადამ ფავარი“ (1878), „ჰოფმანის ზღაპრები“ (1880) და სხვა. დაწერილი აქვს 100-ზე მეტი ოპერეტა. წარმოშობით ებრაელი იყო, ნამდვილი გვარი — ებერშტი.